2β. ΑΝΑΓΚ. ΝΟΜΟΣ υπ’ αριθ.265 της 31 Μαρτ./4 Απρ.1945 Περί μέτρων προστασίας των νομίμως κυκλοφορούντων περιοδικών και ημερησίων δημοσιευμάτων. Άρθρ.1.-Με φυλάκισιν τουλάχιστον τριών μηνών και χρηματικήν ποινήν 5.000 έως 10.000 δραχμών τιμωρείται όστις καθ’ οιονδήποτε τρόπον παρεμποδίζει την διανομήν ή πώλησιν των νομίμως εκδιδομένων εφημερίδων, περιοδικών ή άλλων εντύπων, φθείρει ή καταστρέφει ταύτας καθ’ οιονδήποτε τρόπον. Η ιδιότης του δράστου ως στρατιωτικού ή οργάνου της δημοσίας ασφαλείας θεωρείται ως επιβαρυντική περίπτωσις. Εν τη τοιαύτη δε περιπτώσει η καταγνωστέα ποινή δεν δύναται να η κατωτέρα της φυλακίσεως των 6 μηνών και της χρηματικής ποινής των 2.000 δραχμών. Άρθρ.2.-Η εκ προθέσεως φθορά ή βλάβη ξένων πιεστηρίων ή άλλων τυπογραφικών εγκαταστάσεων επί σκοπώ παρεμποδίσεως της  εκτυπώσεως των εν άρθρ.1 εντύπων τιμωρείται δια φυλακίσεως τουλάχιστον 2 ετών και χρηματικής ποινής 10.000 έως 100.000 δραχμών. Άρθρ.3.-Η ασκηθείσα έφεσις δεν αναστέλλει την εκτέλεσιν της καταδικαστικής αποφάσεως (μη συγχωρουμένης της μετατροπής της καταγνωσθείσης ποινής εις χρηματικήν ουδέ της προσωρινής επί εγγυήσει απολύσεως). Τα εντός ( ) κατηργήθησαν δια του άρθρ.473 του Ποινικού Κώδικος. Αι διατάξεις περί ιδιαζούσης ή εξαιρετικής δικαιοδοσίας της Ποιν. Δικονομίας και άλλων ειδικών νόμων δεν τηρούνται εν τη εφαρμογή του παρόντος. Ο Α.ν. 265/1945 καταργηθείς δια του άρθρ.100 Ν.Δ.346/1969 (κατωτ.αριθ.10), επανήχθη εν ισχύϊ δια του άρθρ.2 Νόμ.10/1975 (κατωτ.αριθ.12). 